24PES-92

EH Bildu Nafarroa talde parlamentarioko foru parlamentari Mikel Zabaleta Aramendiak, Legebiltzarreko Erregelamenduan ezarritakoaren babesean, honako galdera hau egiten dio Nafarroako Gobernuko Lehendakaritza eta Berdintasun Departamentuari, idatziz erantzun dezan:

Nafarroako 2023rako Aurrekontu Orokorrei buruzko abenduaren 28ko 35/2022 Foru Legean "060003 06100 2276 921500 Gertuko edukien agregatzaile baterako proiektua idaztea" partida dator jasota.

Nafarroako Gobernuko Lehendakaritza eta Berdintasun Departamentuak iragarri zuen abian zela Nafarroarako ikus-entzunezkoen edukiak batzeko plataformaren proiektua idazteko kontratuaren lizitazio-prozedura, eta 2023ko urriaren 31n amaituko zela exekuzio-epea.

Horregatik guztiagatik, honako galdera hauek egiten ditut, idatziz erantzuteko:

1.- Zertan da Nafarroarako ikus-entzunezkoen edukiak batzeko plataformaren proiektua?

2.- Nafarroako Gobernuak zer jarrera du proiektu hori dela-eta?

3.- Zer eginen duzue zehazki 2024an proiektu hori dela-eta?

Iruñean, 2024ko otsailaren 15ean

Foru parlamentaria: Mikel Zabaleta Aramendia